દ્વારકા જિલ્લાના કલ્યાણપુર તાલુકાના વિરપુર,નગડીયા,ધતુરીયા,સણોસરી અને દ્વારકા તાલુકાના ટુપણી,મૂળવેલ,પોસીતરા,બાટીસા,મોજપ ગામમાં હાલમાં ભરચોમાસે ટેન્કર દ્વારા પાણીનું વિતરણ કરવામાં આવી રહ્યું છે.બીજી બાજુ પુરવઠા વિભાગ દ્વારા કલ્યાણપુરના ઉપરોક્ત ચાર ગામોમાં પાણીની સમસ્યા નિવારવા માટે સાની ડેમ અને નર્મદાના નીર પહોંચે તેની વ્યવસ્થા માટે ગ્રાન્ટ પણ ફાળવવામાં આવી છે.પરંતુ તંત્રની આળસના કારણે હજુ માત્ર ટેન્ડર પ્રક્રિયા જ પુર્ણ થઇ છે પરિણામે હાલમાં પણ ટેન્કર દ્વારાજ પાણી પુરૂ પાડવામાં આવી રહ્યું છે.જ્યારે દ્વારકાના પાંચ ગામમાં પાણી પહોંચાડવા માટે હજુ પણ વિચારણા કરવામાં આવી રહી છે.પુરવાઠ વિભાગ દ્વારા દ્વારકા જિલ્લાના ગામડામાં પાણીની સમસ્યાના કાયમી નિવારણ માટે મહત્વની કામગીરી કરવામાં ન આવતા ગ્રામજનોમાં રોષ જોવા મળી રહ્યો છે.